Moravo

Moravo (ĉeĥe kaj slovake Morava, ) estas la plej signifa kaj la plej longa rivero en Moravio. Ĝi estas alfluo de rivero Danubo, en kiun ĝi enfluas de maldekstre ĉe la slovaka urbo Bratislava. Ĝi fontas ĉe Králický Sněžník en la supermara alteco de 1.380 m kaj ĝia longeco de fluo estas 353 km. Ĝia moravia parto ĝis kunfluejo kun la plej alflua rivero Dyje estas la plej malalta kaj samtempe la plej suda loko de Moravio.

Pejzaĝe interesajn sektorojn kreas precipe la regiono de Litovelské Pomoraví kaj karstaj aperaĵoj en la karsto de Mladeč. En Malsupramoravia valego estas en vala herbejo centroj kun signifaj arĥeologiaj malkovroj el la tempo de la Grandmoravia regno (Staré Město, Mikulčice) kaj kun pli postaj akvaj burgoj (Napajedla, Uherské Hradiště, Uherský Ostroh, Veselí nad Moravou, Strážnice, Hodonín).

Teĥnike eminenta projekto, la Baťa-kanalo - historia akva vojo realigita en la 1930-aj jaroj de la entreprenisto Tomáš Baťa - meritas apartan atentemon en Dolnomoravský úval. La kanalo estis 50 km longa kaj ĝi kondukis el urbo Otrokovice ĝis Rohatec, de kie estis transportota lignito. En la jaro 1937 komenciĝis por mallonga tempo ankaŭ ŝarĝnavigado.

Pro iniciato de ekinteresiĝintaj urboj kaj vilaĝoj, subtenita de la Eŭropa Komisiono, oni sukcesis komenci uzi la kanalon ankaŭ por turismaj celoj. En la jaro 1999 povis esti komencita trafiko en la sektoro Otrokovice – Strážnice. La navigado, kiun eblas kunigi kun trarigardo de kulturmemorindaĵoj, folkloraj interesaĵoj kaj aliaj, daŭras proksimume 12 horojn, je dispono estas pruntedonejoj de boatoj, kampadejoj kaj banejoj.

 Vidu ankaŭ 
 Listo de slovakaj riveroj
 Nigrakva rivero
 Inundoj sur Moravo kaj Odro (1997)
 Dija triangulo
 Trilanda punkto inter Aŭstrio, Ĉeĥio kaj Slovakio


Kategorio:Riveroj en Králický Sněžník
Kategorio:Riveroj en Zábřeha montetaro
Kategorio:Riveroj en Hanuŝovica montetaro
Kategorio:Riveroj en Supramoravia valego
Kategorio:Riveroj en Malsupramoravia valego
Kategorio:Riveroj en distrikto Ústí nad Orlicí
Kategorio:Riveroj en distrikto Šumperk
Kategorio:Riveroj en distrikto Olomouc
Kategorio:Riveroj en distrikto Kroměříž
Kategorio:Riveroj en distrikto Zlín
Kategorio:Riveroj en distrikto Uherské Hradiště
Kategorio:Riveroj en distrikto Hodonín
Kategorio:Riveroj en distrikto Břeclav
Kategorio:Riveroj kreantaj landlimon de Ĉeĥio kaj Slovakio
Kategorio:Internaciaj riveroj en Eŭropo
Kategorio:Riveroj en Regiono Zlín
Kategorio:Riveroj en Slovakio
Kategorio:Riveroj en Aŭstrio
Kategorio:Akvokolekta areo de Danubo

Kategorio:Alfluantoj de Danubo
Kategorio:Riveroj en Regiono Trnava